Luxemburg memulakan sebuah akhbar, Bendera Merah, dan merupakan pengasas bersama untuk Liga Spartacus (bahasa Jerman: Spartakusbund), sebuah kumpulan revolusioner yang kemudian menjadi Parti Komunis Jerman. Dalam satu pemberontakan di Berlin pada Januari 1919 yang diiringi oleh propaganda Luxemburg, percubaan itu ditewas oleh saki-baki tentera pemerintahan beraja serta tentera awam bebas yang bersama-sama digelarkan Freikorps. Luxemburg dan beratus-ratus orang yang lain ditangkap, diseksa, dan kemudian dibunuh. Sejak kematian mereka, Luxemburg dan Karl Liebknecht telah memperoleh taraf simbolik di kalangan pengikut sosialisme demokrasi dan Marxisme.